අනුරාධපුර ලෝවාමහාපාය ප්‍රතිසංස්කරණය කිරීමට රුපියල් ලක්ෂ සියයක පෞද්ගලික ධන පරිත්‍යාගයක් ලබා දෙන බව කම්කරු සබඳතා ඇමැති මර්වින් සිල්වා මහතා පවසයි.අටමස්ථානාධිපති පල්ලේගම සිරිනිවාස නාහිමියන්ගේ අනුශාසකත්වය මත ලෝවාමහාපායේ ප්‍රතිසංස්කරණ කටයුතු සිදු කරන බවද හෙතෙම සඳහන් කරයි.එදා දුටුගැමුණු රජතුමන් මිරිසවැටිය, රුවන්වැලිසෑය ලෝවාමහාපාය ගොඩ නොනැගුවේ නම් ජනතාවට වැඳ පුදා ගැනීමට හා දැක ගැනීමට වෙහෙර විහාර නොමැති බවත් වෙහෙර විහාර ගොඩනැගීම හා පුනුරුත්ථාපනය එම නිසා සිදු කළ යුතු බවද පැවැසූ ඇමැතිවරයා පුරාවිද්‍යා කැණීම් කටයුතු හා පුනරුත්ථාපන කටයුතු නැවැත්වීමට කටයුතු නොකරන ලෙසද ඉල්ලා සිටියි.